**OBAVIJEST O SISTEMATSKOM PREGLEDU ZA UPIS U PRVI RAZRED U ŠKOLSKOJ GODINI 2020./2021.**

Poštovani roditelji,

s obzirom na cjelokupnu situaciju ove će se godine pregledi vaše djece za upis u prvi razred vršiti prema određenim protokolima, a u skladu sa svim preporučenim epidemiološkim mjerama Ministarstva zdravstva i HZJZ-a.

**Sistematski pregledi,** koje provodi liječnica školske medicine dr. Melita Očić – Leljak, provodit će se u ordinaciji školske medicine ZZJZ KZŽ u Zlataru.

**Planirani dani za sistematske preglede u ordinaciji školske medicine ZZJZ KZŽ /adresa:  I. G. Kovačića 1, Zlatar (zgrada Doma zdravlja, poseban ulaz desno od ulaza u Dom zdravlja)/ su 22. i 25. 05. 2020. godine,** a TOČNE TERMINE liječnica će dogovoriti direktno s vama roditeljima te ćete o istima biti telefonski obaviješteni ranije.

Kako bi sve bilo u skladu s donesenim Preporukama i uz poštivanje maksimalnih mjera zaštite, molimo vas da osobitu pažnju posvetite sljedećem:

**PRIJE DOLASKA NA PREGLED**

- ako imate bilo kakvu medicinsku dokumentaciju (specijalističke liječničke nalaze, mišljenja psihologa, logopeda i sl., povijest bolesti u slučaju kroničnog oboljenja, rješenje o tjelesnom oštećenju itd.), trebate ih dostaviti e-poštom prije zakazanog termina pregleda (barem tri dana prije) na sljedeću e-mail adresu: skolskazlatar@zzjzkzz.hr; iznimno, ako niste u mogućnosti poslati mailom, potrebno je donijeti preslike kompletne medicinske dokumentacije

- na dan pregleda potrebno je donijeti:

- **ispunjen UPITNI LISTIĆ ZA RODITELJE** (u zaglavlju su podatci HZJZ) koji ste dobili poštom zajedno s obavijesti o upisima i ostalom dokumentacijom (u zaglavlju su podatci HZJZ)
- **zdravstvenu iskaznicu**, **cjepnu knjižicu**
- **zubnu putovnicu** (potvrdu stomatologa), ako je pregled obavljen

- **laboratorijski nalaz KKS i urina** (hemoglobin iz krvi i urin na traku), koji ste vjerujem svi već obavili

S obzirom na epidemiološku situaciju te kako bi se održala adekvatna vremenska i fizička distanca između djece, nakon svakog pregleda vršit će se dezinfekcija i prozračivanje prostora te je potrebno sljedeće:

- pridržavati se **točno dogovorenog termina**

- u slučaju respiratornih tegoba i povišene temperature **ne može se pristupiti** pregledu

- u pratnji može biti samo **jedan roditelj**

- prije ulaska na pregled, roditelj će ispuniti [Izjavu o mogućem riziku zaraze SARS-CoV-2 virusom](https://www.nzjz-split.hr/images/SKOLSKA/2020UPUTE/Izjava_nzjz_dijete_roditelj.docx) za sebe i dijete (**jedino zdravi mogu pristupiti pregledu**).

Detalje o samom pregledu možete pogledati u priloženom dokumentu PREPORUKE Hrvatskog društva za školsku i sveučilišnu medicinu (HDŠSM) Hrvatskoga liječničkog zbora O ORGANIZACIJI RADNIH PROCESA U PERIODU OD 4.5.DO 31.8.2020. (Točka 2.3. SISTEMATSKI PREGLED DJETETA PRIJE UPISA U PRVI RAZRED OSNOVNE ŠKOLE pod c)

**KONTAKTI za sve dodatne informacije:**

**mob 091 738 8890; e-mail: skolskazlatar@zzjzkzz.hr**

**/molimo zvati u vremenu od 7 do 8 h i od 14 do15 h radnim danom od**

**ponedjeljka do petka, a na e-mail poruke odgovara se u roku 24 sata radnim danom/**